ব্রিটিশ আমলে ভারতবর্ষে কোথাও স্থাপত্যবিদ্যার বিষয়ে আনুষ্ঠানিক বা পূর্ণাঙ্গ শিক্ষাপ্রতিষ্ঠান ছিল না। বোম্বাই শহরসহ কয়েকটি শহরে নকশাবিদ প্রস্তুত করার স্কুল ছিল। ব্রিটিশ সরকারের বড় বড় স্থাপনার কাজের জন্য ব্রিটেন থেকে মূল স্থাপত্য নকশা আমদানি করা হতো। ভারতবর্ষে প্রতিটি শহরে পাঠান-মোগল আমলে তৈরি মসজিদ, ইমামবাড়া, উপাসনালয়, দুর্গ, সুবেদারসহ উচ্চ রাজকর্মকর্তাদের বাড়ি, সমাধিসৌধ, স্মৃতিসৌধ খুব সামান্য সংখ্যায় ছিল। তার সঙ্গে ব্রিটিশ আমলের ব্রিটিশ স্থপতিকৃত ভবন যুক্ত হয়, তবে তা আদৌ মোগল স্থাপত্যরীতির প্রভাবমুক্ত হয়ে আধুনিক রীতি সৃষ্টি করতে পারেনি।